Sakeman in Pretoria-Tuine geskietDie eienaar van ŉ tweedehandsemotorhandelaar is in ŉ ernstige toestand na ŉ hospitaal geneem nadat aanvallers hom in sy winkel in Pretoria-Tuine oorval het. Volgens Xander Loubser, woordvoerder van Ambulink-ambulansdienste, het twee gewapende mans die eienaar Woensdag omstreeks 12:00 oorval. Volgens Loubser het die sakeman verskeie skietwonde opgedoen. Die twee aanvallers is ook raakgeskiet. “Die sakeman is op die toneel gestabiliseer en toe in ŉ kritieke toestand met behulp van Halo Aviation na die Milpark-hospitaal in Johannesburg geneem waar hy nou uiters noodsaaklike mediese sorg ontvang.” Die twee aanvallers is intussen deur die Hercules-polisie in hegtenis geneem. Die polisie ondersoek die saak.